# Ribesaltes (Ribes de Freser)

Ribesaltes, també coneguda com a Ribes Altes, és una entitat de població del municipi de Ribes de Freser a la comarca del Ripollès. En el padró del 1.1.2022 té 44 habitants.

## Demografia

Evolució demogràfica - Període: 1897-1960 - Dades de l'Arxiu Comarcal del Ripollès Arxivat 2014-12-18 a Wayback Machine. :
| | 1897 | 1900 | 1925 | 1930 | 1945 | 1950 | 1955 | 1960 |
| Habitants | 124 | 142 | 115 | 146 | 111 | 106 | 94 | 88 |
Evolució demogràfica - Període: 1970-2022 - Dades de l'Idescat Dades de l'INE :
| | 1970 | 1981 | 1986 | 1991 | 1992 | 1994 | 1996 | 1998 | 1999 |
| Habitants | 72 | 58 | 42 | 35 | | | 35 | 35 | 33 |
| | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| Habitants | 32 | 27 | 29 | 30 | 30 | 33 | 32 | 36 | 37 | 38 |
| | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| Habitants | 41 | 39 | 39 | 42 | 42 | 44 | 43 | 41 | 46 | 50 |
| | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
| Habitants | 44 | 44 | 44 | 41 | | | | | | |

## Situació

El veïnat de Ribesaltes està situat al NE de la vila de Ribes de Freser als vessants nord i sud del Puig Cornador (Ribes de Freser) de 1.793 m. El cim més elevat correspon al Puig Rodonell de 1.995 m que fa de límit a llevant. Els límits naturals de Ribesaltes els constitueixen el riu Freser a l'Oest, el Riu Segadell al Sud, el Maçanell al Nord i el Torrent de Ribesaltes (o de Picons) a l'Est. Altres punts limítrofs del veïnat de Ribesaltes són el Castell de Sant Pere al SO i el Torrent de Siat al Nord. La gran majoria de cases de pagès, masies i cases de turisme rural es troben a solell.

## Mapa

A Ribesaltes podem trobar-hi dos senyals geodèsics:
1a. senyal:
* Referència (Codi ICC): 289081016 - Enllaç ressenya: Ressenya ICC de la referència
** Coordenades: Latitud: 42º19'3.09031" N - Longitud: 2º10'58.89884" E
** Ubicació: Encreuament de la pista de Tregurà a l'alçada de l'Oratori de la Verge de les Neus.
2a. senyal:
* Referència (Codi ICC): 289081017 - Enllaç ressenya: Ressenya ICC de la referència
** Coordenades: Latitud: 42º18'47.01325" N - Longitud: 2º10'15.78687" E
** Ubicació: A 100 m del cementiri de Ribes de Freser, en direcció Mas Ventaiola, al marge esquerre de la pista.

## Comunicacions

Està comunicada amb Ribes de Freser i Pardines per la carretera GIV-5262 i amb la Vall de Camprodon (GIV-5264) per la pista forestal de Tregurà. (Sovint no és practicable, sobretot a l'hivern i en cas de pluges fortes.)

## Vistes panoràmiques

Ribesaltes gaudeix de nombroses vistes panoràmiques:
* El poble de Ribes de Freser (on conflueixen tres rius, el Freser, el Segadell i el Rigard) i l'Ermita de Sant Antoni.
* El Taga, la Serra de Conivella, la Serra Cavallera amb el Puig Estela i la Serra de les Pasteres amb La Pedra dels Tres Bisbats i el Puigllangord.
* El Cim d'Estremera i la Serra de Montgrony (La Covil, Coll de Coma Ermada, Cim de Pla de Pujalts, L'Emperadora, Pedra Picada).
* El Puigllançada i la Tosa d'Alp.
* Pardines i la Vall del Segadell.
* Al vessant nord, els veïnats de Fustanyà i Serrat.
* Els pobles o nuclis de població de Campelles, Queralbs, Vilamanya, Batet i El Baell (Campelles).
* Si ens situem a la Serra del Puig Cornador i/o Puig Rodonell, vistes de nombrosos cims del Pirineu i Prepirineu Orientals, com el Puig Cerverís, el Balandrau, Puig de Dòrria, Puigmal, els Torreneules, Pedraforca, Montserrat, ...

## Llocs d'interès

* Castell de Sant Pere. Nom popular de l'antic Castell de Ribes. Propietat dels comtes de Cerdanya, des del 1069 i després de la casa de Barcelona.
| « | Encara en resten una torre, uns murs amb arcs de descàrrega i algunes naus soterrades. Aquest castell té importància a partir de 1276, quan la Vall de Ribes, amb el comtat de Cerdanya, passa al regne de Mallorca. Durant més de dos segles estigué a cura de la família de cavallers Ribes, que hi vivien. En el segle xvii fou reestructurat i consolidat. Es començà a destruir durant la Guerra del Francès. | » |
| — Josep Nuet i Badia i Àngels Morell i Fina, 2009 |||
* Al vessant nord del Puig Cornador s'hi troba el Refugi de Pla d'Erola on s'arriba a través de la pista forestal de Tregurà.

## Festivitats

Festa Major: primer diumenge d'agost.

## Excursions i itineraris a peu, en BTT, en 4x4 per Ribesaltes
### A peu

* Itinerari 6 - Ribesaltes (Pardines, Coromines, Ribesaltes, Pardines) (Molt fàcil) - Centre Alpí Vall del Segadell Arxivat 2014-12-15 a Wayback Machine..
* Itinerari 21 - Ribes de Freser - Ribesaltes, per Ventaiola (Dificultat mitjana).
* Itinerari 22 - Ribesaltes - Pardines per Can Nofre (Dificultat mitjana.
* Ruta 16 - Pels veïnats de l'Alt Freser - (Dificultat mitjana) - Xarxa de Senders Itinerannia.
* Ruta 2 - Ribes de Freser - Refugi Pla d'Erola (Dificultat mitjana) - Rutes PEIN (Pla Espais Interès Natural) Arxivat 2017-02-16 a Wayback Machine..
* Ruta 3 - Ribes de Freser - Ribesaltes (Dificultat feble) - Rutes PEIN (Pla Espais Interès Natural) Arxivat 2017-02-16 a Wayback Machine..

### En BTT

* Ruta 16 - Volta per la Vall de Ribes - Centre BTT - Ruta senyalitzada - Ruta molt difícil - 40 km/5 h/1037 m desnivell.

### 4x4

* De Ribes de Freser a Tregurà, per Ribesaltes - Recorregut de 57 km (15 km asfaltats / 42 km de pista).

### Ruta de la transhumància

* Tram 4 De Tregurà a Rialb - Ruta a peu o BTT. Segueix els camins i senders que utilitzaven els pastors per desplaçar el bestiar des del Ripollès fins al Vallespir i el Conflent. L'etapa entre Tregurà i Rialb (Tram 4) presenta una distància de 31’08 km amb una ascensió acumulada de 792 m i passa per Ribesaltes, en la Pista de Tregurà i el Camí Serrat. (Vigilar sobretot a l'hivern, la neu en cotes altes)

## Galeria d'imatges

* Ribesaltes des de l'Ermita de Sant Antoni
* El Taga des de Ribesaltes
* El Puig Cerverís des del Puig Rodonell a Ribesaltes
* Montserrat des de Ribesaltes
* Serra de Montgrony, Pedraforca, Puigllançada, Tosa d'Alp i Serra d'Estremera des de Ribesaltes
* Mare de Déu de les Neus
* Caps de bestiar vacum a Ribesaltes
* Arc de Sant Martí a La Coromina - Ribesaltes
* Camí de Serrat
* Torrent de La Carbonereta - Camí de Serrat
* Marcòlic Vermell o Morat (Lilium martagon) - Camí de Serrat
* Font de Can Palatí - Ribesaltes
* Font Gran - Ribesaltes
* AC lenticular al Puig Cornador(1.793 m)-Ribesaltes
* Senyalització amb indicació de Ribes Altes a Coromines (Pardines)

## Referències

* ↑ «Festa major a Ribes Altes». Web Oficial de l'Ajuntament de Ribes de Freser, 03-08-2014. [Consulta: 12 gener 2024].
* ↑ «De Pardines a Ribes Altes». El Ripollès. Viu la teva història al Pirineu. [Consulta: 12 gener 2024].
* ↑ «Ribesaltes (Ribes de Freser)». Gran Enciclopèdia Catalana. Barcelona: Grup Enciclopèdia Catalana.
* ↑ «Arxiu Comarcal del Ripollès - El primer padró d'habitants de Ribes de Freser, l'any 1897». Arxivat de l'original el 2013-06-12. [Consulta: 26 setembre 2014].
* ↑ «Instituto Nacional de Estadística - Censo de la Población de España de 1970 - Nomenclator de las Ciudades, Villas, Lugares, Aldeas y demás Entidades de Población - Provincia de Gerona - Tomo IV-17 - Madrid 1973».
* ↑ «Instituto Nacional de Estadística - Censo de la Población de España de 1981 - Nomenclator Provincia de Gerona - Madrid 1984».
* ↑ «Instituto Nacional de Estadística - Padrón Municipal de Habitantes de 1986 - Nomenclator Provincia de Gerona - Madrid 1990».
* ↑ «Instituto Nacional de Estadística - Censo de Población y Vivienda 1991 - Nomenclator de las Ciudades, Villas, Lugares, Aldeas y demás Entidades de Población - Girona».
* 1 2 Dades sol·licitades a l'Ajuntament de Ribes de Freser, el 2.12.2014
* ↑ El Padró del 1996 és de data 1 de maig de 1996
* ↑ «Veure Mapa de l'Editorial Alpina E-25 Puigmal, Vall de Núria i Ulldeter». Arxivat de l'original el 2014-10-16. [Consulta: 23 setembre 2014].
* ↑ Nuet i Badia, Josep i Morell i Fina, Àngels. La Vall de Ribes a peu de poble en poble. Col·lecció Guies del Centre Excursionista de Catalunya. Publicacions de l'Abadia de Montserrat, 2009, p.19
* ↑ «Ribesaltes (Ribes de Freser)». Gran Enciclopèdia Catalana. Barcelona: Grup Enciclopèdia Catalana.
* ↑ Nuet i Badia, Josep i Morell i Fina, Àngels. La Vall de Ribes a peu de poble en poble. Col·lecció Guies del Centre Excursionista de Catalunya. Publicacions de l'Abadia de Montserrat, 2009, p.118
* ↑ Nuet i Badia, Josep i Morell i Fina, Àngels. La Vall de Ribes a peu de poble en poble. Col·lecció Guies del Centre Excursionista de Catalunya. Publicacions de l'Abadia de Montserrat, 2009, p.98 i 99
* ↑ Nuet i Badia, Josep i Morell i Fina, Àngels. La Vall de Ribes a peu de poble en poble. Col·lecció Guies del Centre Excursionista de Catalunya. Publicacions de l'Abadia de Montserrat, 2009, p.100 i 101
* ↑ «El Ripollès-Pirineu de Girona».
* ↑ Vegeu també el Mapa del Consell Comarcal del Ripollès i l'Institut Cartogràfic de Catalunya, Del Puigmal al Canigó-Ruta de la transhumància del setembre 2007, Escala 1:100.000

## Bibliografia

Pladevall, Antoni. Gran Geografia Comarcal de Catalunya Vol.1 Osona, el Ripollès Pàg.384. Fundació Enciclopèdia Catalana, 1981.